Diari Oficial de la Generalitat Valenciana


Sumari del DOGV 1059, del 08-05-1989 (1989/813821)

ORDRE de 15 de març de 1989, de la Conselleria de Cultura, Educació i Ciència, per la qual es regula la concessió de subvencions destinades a federacions i clubs esportius de la Comunitat Valenciana.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/15/(1)/dof/vci/html**

### Dades del document

Número de DOGV
:   1059

Data del DOGV
:   08-05-1989

Secció del DOGV
:   DISPOSICIONS GENERALS

Número del document
:   1989/813821


Data del document
:   15-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de març de 1989, de la Conselleria de Cultura, Educació i Ciència, per la qual es regula la concessió de subvencions destinades a federacions i clubs esportius de la Comunitat Valenciana.  
L?Estatut d?autonomia de la Comunitat Valenciana estableix en l'article 47-3 que aquesta coordinarà les funcions pròpies de les Diputacions Provincials que siguen d'interés general comunitari.  
La Llei 2/1983, de 4 d'octubre, de la Generalitat Valenciana declarà d'interés general per a la Comunitat Valenciana determinades funcions pròpies de les Diputacions Provincials.  
El Decret 129/1985, de 23 d'agost establí diverses directrius amb vista a la coordinació de les funcions esmentades, i l?Ordre de 26 de desembre de 1988 de la Conselleria de Cultura, Educació i Ciència va regular el Pla d?Actuacions Coordinades amb les Diputacions Provincials en matèria d'educació i cultura per a l?exercici de 1989.  
Dins d'aquest pla i en l'apartat de política esportiva, s'inclou el foment de la pràctica esportiva mitjançant subvencions a clubs esportius.  
Al seu torn, la Generalitat Valenciana, dins de la política de foment de l'associacionisme esportiu i de suport a la realització d'activitats i programes, ha concedit subvenciones a les Federacions Esportives constituïdes en l?àmbit de la nostra comunitat.  
En virtut d?açò, i d'acord amb el que estableix l?article 28 de la Llei de la Generalitat Valenciana 12/1988, de 30 de desembre de Pressupostos de la Generalitat Valenciana per a 1989.  
ORDENE:  
Article primer  
Es convoca la concessió de subvencions destinades a les Federacions Esportives de la Comunitat Valenciana als Clubs Esportius del mateix àmbit sempre que compesquen els requisits que estableix aquesta Ordre i s'aproven les bases per a la concessió que figuren com a Annex d'aquesta disposició.  
Article segon  
Les subvencions es pagaran a càrrec del capítol IV de la Secció 09, Servei 10 i Programa 457-1, línia 403/000/89 dels Pressupostos de la Generalitat Valenciana, quan es tracte de federacions, i a càrrec de les partides pressupostàries que a l?efecte tinguen consignades les Diputacions Provincials en els respectius pressupostos, quan es tracte de subvencionar clubs esportius.  
DISPOSICIONS FINALS  
Primera: La present Ordre entrarà en vigor l?endemà de la publicació en el Diari Oficial de la Generalitat Valenciana.  
Segona.- Queda autoritzat el Director General d'Esports per a dictar les Resolucions necessàries per al desenvolupament i execució d'aquesta Ordre.  
DISPOSICIO TRANSITORIA  
Les Federacions i Clubs esportius que hagen sol·licitat subvenció per a l'exercici 1989 abans de l'entrada en vigor d'aquesta Ordre, disposaran d'un termini de 10 dies hàbils per a esmenar les possibles diferències observades.  
València 15 de març de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per les quals es regula el règim de subvencions destinades a les Federacions Esportives i Clubs Esportius de la Comunitat Valenciana.  
Primera.- Les subvenciones que s'ofereixen en aquesta convocatòria destinades a les Federacions Esportives tindràn com a finalitat col·laborar econòmicament en el desenrotllament dels programes, amb finalitat específicament esportiva, dins de l?àmbit territorial de competència, sempre que aquests estiguen inclosos en el pressupostos anuals aprovats en l'assemblea general federativa i amb el vist-i-plau de la Direcció General d'Esports.  
Les subvencions que regula aquesta convocatòria destinades als clubs esportius tindran per objecte el foment de la pràctica esportiva en la forma i condicions previstes en l'annex present.  
Segona: Podran sol·licitar aquestes subvencions:  
a) Les Federacions Esportives de la Comunitat Valenciana constituïdes d'acord amb els Decrets 156/1983, de 5 de desembre i 120/1984, de 12 de novembre del Consell de la Generalitat Valenciana, i les Ordres que el despleguen.  
b) Els Clubs esportius degudament constituïts i inserits en el Registre de Clubs, Federacions i altres Entitats esportives de la Comunitat Valenciana.  
Tercera.- Les Federacions Esportives formularan les sol·licituds de subvenció mitjançant una instància dirigida al Conseller de Cultura, Educació i Ciència, segons el model que s'acompanya com a Annex III de la present Ordre i que serà facilitada en la Direcció General d'Esports de la Conselleria de Cultura, Educació i Ciència o en les Direccions Territorials de Cultura, d'Alacant, Castelló i València.  
Els Clubs Esportius formularan les sol·licituds de subvenció mitjançant una instància dirigida al President de la Diputació Provincial corresponent segons el model que s'acompanya com a Annex II de la present Ordre i que serà facilitada en les respectives Diputacions Provincials.  
Quarta.- Les sol·licituds, que hauran de ser firmades per persones capacitades jurídicament, hauran de ser acompanyades dels documents següents:  
1) Pressupostos d'ingressos i despeses:  
Detallats per programes i conceptes. S'hi indicaran els corresponents comptes d'on procedeixen o es destinen, d'acord amb el que regula l?Ordre del Ministeri d'Economia i Hisenda de 10 de febrer de 1984, per la qual s'aproven les normes d'adaptació del Pla General de Comptabilitat a les Federacions i Agrupacions Esportives (BOE núm. 57, de 7 de març de, 1984).  
2) Despeses específiques per a cada programa:  
I. Generals.  
II. Activitats.  
III. Tecnificació esportiva.  
IV. Docència.  
V. Promoció i divulgació.  
VI. Inversions.  
VII. Programa especial.  
3) Resum general per programes i el seu finançament.  
4) Territorialització de la despesa.  
5) Quadre comparatiu: En relació ingressos i despeses de l?exercici anterior.  
Els programes i els pressupostos inclouran la totalitat de les activitats de la Federació Esportiva en l?àmbit autonòmic, amb independència de la seua estructuració territorial (provincial, comarcal, etc.) També hi inclouran els distints òrgans corporatius que la componen (col·legis d'entrenadors, jutges o àrbitres, etc.).  
b) Quan es tracte de Clubs Esportius, la sol·licitud inclourà la descripció del projecte d'activitat que es vol realitzar i els pressupostos d'ingressos i despeses.  
Els programes es referiran a la realització de cursos d'iniciació o perfeccionament esportiu i campanyes de divulgació de la pràctica esportiva recreativa o de millorament de la condició física, i no podran estar subvencionats per altres entitats públiques o privades.  
Cinquena.- El termini de presentació d'instàncies serà el següent:   
- Quan es tracte de Federacions Esportives, el termini serà de 15 dies hàbils a partir de l'endemà de la publicació d'aquesta Ordre en el DOGV.  
- Quan es tracte de Clubs Esportius l'activitat esportiva dels quals siga de caràcter trimestral, semestral, extraordinària o específica, la sol·licitud haurà de presentar-se, com a mínim, dins del termini de 30 dies d'antelació a la realització.  
Sisena.- Les sol·licituds, acompanyades dels documents assenyalats anteriorment, podran presentar-se:  
- Quan es tracte de Clubs Esportius, en les Diputacions Provincial d'Alacant, Castelló i València.  
- Quan es tracte de Federacions Esportives, en el Registre General de la Conselleria de Cultura, Educació i Ciència, ubicat en l'avinguda Campanar número, 32 de València, i en els Serveis Territorials de Cultura i Educació.  
La presentació podrà fer-se també per qualsevol dels procediments que estableix l'art. 66 de la Llei de Procediment Administratiu.  
Setena.- Quan la sol·licitud no reunesca els requisits necessaris o falta algun document complementari dels que en cada cas s'exigesquen, s?avisarà l?interessat perquè l?esmene en el termini de 10 dies, i se li advertirà que el seu expedient serà arxivat si deixara passar el termini sense esmenar-lo.  
Vuitena.- Per a l'adjudicació de les subvencions, es constituirà una Comissió Mixta integrada per:  
- El Director General d'Esports, que la presidirà.  
- Els Diputats d'Esports de les tres Diputacions Provincials, o persones en les quals deleguen.  
- El Cap del Servei de Federacions i Associacions Esportives de la Conselleria de Cultura, Educació i Ciència.  
- Els Directors Territorials de Cultura i Educació o persones en les quals deleguen.  
- Un funcionari de la Direcció General d'Esports, que actuarà com a Secretor.  
La Direcció General d'Esports convocarà periòdicament, d'acord amb les sol·licituds i programes presentats, la Comissió Mixta d?avaluació, la qual podrà demanar les informacions, aclariments o documents complementaris que considere necessaris per al seu assessorament, i després elevarà la proposta per a l'adjudicació d'acord amb els criteris següents:  
- Si es tracta d'ajudes per a Federacions Esportives, seran adjudicades pel Conseller de Cultura, Educació i Ciència.  
- Si es tracta d'ajudes per a Clubs Esportius, seran adjudicades pel President de la Diputació Provincial respectiva.  
Novena.- Una vegada resolt l?expedient de subvenció, es comunicarà als interessats l'aprovació o denegació a través de la Direcció General d'Esports o de les respectives Diputacions Provincials.  
Deu: La realització del programa d'activitats per al qual s'haja concedit la subvenció serà d'exclusiva responsabilitat de l?entitat, i també estaran al seu càrrec els mitjans humans i materials que siguen necessaris per al compliment d'aquest programa, incloses les obligacions fiscals i la seguretat social que se'n derive.  
Onze.- Per a la concessió de subvencions es valoraran fonamentalment els aspectes següents:  
- Quan es tracte de Federacions Esportives, es valorarà fonamentalment la coherència del programa i el pressupost presentat.  
Així mateix, es valoraran els aspectes següents: Nombre de clubs, nombre de llicències, qualificació com a esport olímpic, dificultat tècnica, possibilitat de generar recursos propis, etc..  
- Quan es tracte de Club Esportius: Programa d'activitats que es volen desplegar, tipus d'activitat i durada.  
Que el projecte siga desenvolupat per personal tècnicament qualificat (llicenciats en Educació Física, Diplomats o entrenadors esportius).  
Que el projecte tinga un clar interés social i esportiu, nombre de participants, eficàcia manifestada pel que fa a la promoció i desenrotllament esportius en anys anteriors per l?entitat sol·licitant.  
Que el projecte estiga obert a la participació tant de membres com de persones alienes a l?entitat.  
Valoració de la despesa en relació amb l?objectiu perseguit, i qualsevol altra circumstància que ajude a l?execució i el desplegament de la promoció i la pràctica esportiva, tant en l?àmbit general com en allò que coadjuve al compliment del programa anual d'activitats esportives del municipi.  
Dotze.- Quan es tracte de Federacions Esportives, el pagament de les subvencions es realitzarà de la manera següent:  
El pagament del 50% de les subvencions corresponents al primer semestre de l'any es produirà per endavant i es justificarà.  
La quantitat corresponent al tercer trimestre es pagarà després de la justificació del primer semestre.  
La quantitat corresponent al quart trimestre es pagarà després de la justificació de la resta de les despeses de l?exercici econòmic (segon semestre).  
Ambdós en la forma prevista en l'apartat següent:  
Les Federacions Esportives subvencionades, dins del termini de 30 dies a partir de la finalització de cada període, justificaran les quantitats semestrals corresponents presentat per triplicat un exemplar amb la documentació que s'indica a continuació.  
1. Certificació de la despesa, segons el model que serà facilitat pel Servei de Federacions i Associacions Esportives, acompanyada dels annexos corresponents als comptes justificatius dels diferents ingressos, segons la procedència.  
a) Ingressos procedents de la subvenció de la Conselleria de Cultura, Educació i Ciència, acompanyada dels justificants originals, que s'hi especificaran.  
b) Ingressos procedents de la subvenció de la Federació Espanyola.  
c) Ingressos procedents de recursos generats per la pròpia Federació Territorial, les delegacions provincial i la resta d'òrgans estamentals que la componen.  
d) Ingressos procedents de la col·laboració d'altres entitats o persones.  
Els comptes justificatius dels apartats b), e) i d), aniran acompanyats de les còpies dels justificants corresponents.  
2. Memòria informe de l'activitat realitzada, d?acord amb els projectes aprovats inicialment per la Direcció General d'Esports i les orientacions facilitades pel Servei de Federacions i Associacions Esportives.  
3. Juntament amb la justificació de la subvenció corresponent al segon semestre de l'any es presentaran la memòria resum de l'any i els fulls de liquidació i balanç de l?exercici econòmic i s'ompliran els impresos que es facilitaran oportunament.  
Per al lliurament de les subvencions a clubs esportius, les entitats subvencionades queden obligades a presentar davant la Diputació Provincial corresponent, per triplicat, i dins el termini màxim de 30 dies des de l'acabament de l?execució de l?activitat:  
a) Memòria de l'activitat que incloga la informació sobre el seu desplegament i conclusió, fent-hi constar els punts següents:  
1. Nom del promotor (Club Esportiu).  
2. Denominació, dates i hores de realització, nombre de participants per edat i sexe, modalitats esportives practicades i instal·lacions utilitzades.  
3. Llista de tècnics a càrrec de l?activitat i titulació esportiva que posseixen.  
4. Informe de l'activitat en l'aspecte tècnic.  
5. Valoració de l'activitat segons els resultats obtinguts en la promoció esportiva i influència en la població, i tota la informació que puga considerar-se d'interés.  
b) Certificació expedida pel tresorer de l?entitat amb el vist-i-plau del President - el model figura com a annex IV d'aquesta Ordre -, en la qual es detallarà.  
- L?import de les despeses que ha ocasionat l'activitat, diferenciant l'aportació del promotor o altra entitat que la subvencione la subvenció que aporte la Diputació Provincial corresponent.  
- Els perceptors, especificant el concepte i import corresponent a cada creditor, citats nominalment.  
- Lloc on queden dipositats els documents originals.  
Els justificants originals, com a dada indispensable per a possibles comprovacions que pugen afectar la pròpia Conselleria de Cultura, Educació i Ciència o les Diputacions Provincial, hauran de ser custodiats per l?entitat i estaran a disposició de les persones que els puguen sol·licitar en representació dels organismes abans esmentats.  
La justificació ha de fer-se per la totalitat del pressupost aprovat en el projecte inicial de l'activitat. En cas que la despesa haja estar inferior a la projectada, haurà de raonar-se?n la reducció.  
Els conceptes de la despesa no podran ser diferents als que figuraven en la sol·licitud de subvenció i aprovà la Comissió Mixta d?avaluació.  
Els projectes anuals podran justificar-se per períodes trimestrals o semestrals per tal de rebre la part proporcional de la subvenció corresponent.  
Tretze.- En el supòsit que les entitats subvencionades no complesquen els requisit que es determinen en la base anterior, la Comissió Mixta deixarà sense efecte les subvencions concedides i arbitrarà el procediment necessari per a la devolució de la quantitat ja pagada.  
Catorze.- La Comissió d'Esports podrà dictar les Resolucions necessàries per al desplegament i l'execució d'aquesta Ordre.  
Quinze.- Les entitats subvencionades queden obligades al compliment de les condicions següents:  
1. Admetre la presència de la inspecció de la Conselleria de Cultura, Educació i Ciència o de les Diputacions Provincials corresponents.  
2. Notificar als organismes esmentats abans qualsevol proposta de canvi o modificació del programa presentat en el moment que es produesca.  
3. Fer constar en tota la informació o documentació pròpia de l'activitat que aquesta està subvencionada per la Conselleria de Cultura, Educació i Ciència, o por la Diputació Provincial corresponent.  
4. Tornar l?import de les subvencions rebudes si la despesa no es produeix o hi ha alguna modificació substancial dels fins de l'activitat esportiva que motivaren la subvenció i quan es tinga qualsevol altre tipus de subvenció o ajuda que cobresca totalment l?import d'aquestes despeses.  
Veure annex


Còpia Permalink ELI